অরিজিৎ সিংহের উপর সলমন খানের রাগ এখনও পড়েনি সম্ভবত। না হলে ‘ওয়েলকাম টু নিউ ইয়র্ক’এ অরিজিৎ সিংহের বদলে রাহত ফতে আলি খান এলেন কী করে?
এই প্রশ্নেই আপাতত সরগরম বলিউড। সলমন খানের নির্দেশেই নাকি ‘ওয়েলকাম টু নিউ ইয়র্ক’ থেকে বাদ পড়েছে অরিজিৎ সিংহের গান। তার বদলে ছবিতে গেয়েছেন রাহত ফতে আলি খান। এর আগে ‘সুলতান’এর সময় সলমন-অরিজিতের মনোমালিন্যের জেরে ছবি থেকে বাদ পড়েছিল অরিজিতের গাওয়া ভার্সন। সেই ঘটনারই পুনরাবৃত্তি হয়েছে বলে জোর গুজব বলিউডে। এবারও কি অরিজিৎ ক্ষমা চাইবেন সলমনের কাছে? অন্যদিকে, রাহত ফতে আলি খান কিংবা আতিফ আসলামের মতো পাকিস্তানি গায়কদের এ দেশে কাজ করা নিয়ে আপত্তি তুলেছেন কেন্দ্রীয় মন্ত্রী ও গায়ক বাবুল সুপ্রিয়। সবমিলিয়ে পরিস্থিতি ঘোরাল হয়ে উঠছে ক্রমশ!